#TheSubstance #สวยสลับร่าง (2h21m) | ขิงเลอว่าสนุกสมคำร่ำลือ ความคัลเลอร์ฟูลของคอสตูมและองค์ประกอบฉากตั่งต่างถูกจริตมากกก และบทที่มันทำให้ได้ส่งจิตวิเคราะห์ต่อตามแบบสร้างมิติของความโลภที่ไม่มีวันสิ้นสุดในใจมนุษย์นี่ไอเดียมันเฟรชสุด ๆ ไม่แปลกใจที่กวาดรางวัลมาเพียบ กำลังรอลุ้นป้ายหน้าที่ออสการ์ ของเค้าดีจริง ๆ

หนังเล่าถึงนักแสดงสาวใหญ่ที่กำลังจิตตกเพราะจะต้องโบกมือลาความดังด้วยวัยที่ร่วงโรย จนกระทั่งวันหนึ่งเธอได้รับยาอมฤตมาแบบปริศนาและมันทำให้เธอได้ร่างทองอีกร่างมาจนเกิดอีกครั้งในชื่อใหม่สไตล์สดซิง แต่ของดีก็มีข้อแม้ว่าต้องสลับร่างกลับทุก 7 วัน

ส่วนตัวชอบน้องที่แสดงบทร่างทอง #มากาเร็ตควอลลีย์ จากซีรีส์ #Maid มาอยู่แล้ว (ใครยังไม่ได้ดู แนะนำให้ดู สนุกมาก) ใน THE SUBSTANCE นางสด นางเลิศ นางเป๊ะปัง เหมาะกับร่างทองของเอลิซาเบธอย่างแรง รวมถึงเรื่องนี้ที่ส่งให้ #เดมี่มัวร์ กลับมาเฉิดฉายอีกครั้ง รู้สึกได้เลยว่าเธอทุ่มสุดตัวจริง ๆ เพราะการแสดงของเธอมันออกมาแบบว้าวไปเลย

ชอบพล็อตที่ทำให้วิเคราะห์ตามแฝงแง่คิดซ่อนตามหลืบตามมุมมากมาย ทั้ง ความอยากได้แล้วอยากได้อีก ยังโลภอีกจนลืมและไม่สนใจกฎกติกาสังคม และชอบบทชายแท้ในหนังมาก หลายคนสันดารเสียจริง ๆ 

เป็นเรื่องที่สนุกแบบสนุกจริง ถึงมันจะมีความไม่จริงอยู่มากมายแต่ก็ตะโกนด่าบรรทัดฐานความนิยมรูปร่างหน้าตาภาพลักษณ์ภายนอกตามแสตนดาร์ดสังคมที่ใครก็ไม่รู้ตั้งไว้ได้อย่างสะใจอยู่เลย

คำเตือนก่อนเปิดดู : เตรียมใจพบกับความเละแบบขยะแขยงไว้ด้วยก็จะดี

#NetflixTH
#TheSubstance #สวยสลับร่าง